गोपेश्वर :- जिलाधिकारी चमोली हिमांशु खुराना ने वर्चुअल बैठक में अधिकारियों के साथ बदरीनाथ धाम के मास्टर प्लान के तहत प्रस्तावित निर्माण कार्यों की समीक्षा की। उन्होंने निर्देश दिए कि प्रथम चरण के तहत प्रस्तावित निर्माण कार्यों में नगर पंचायत, जल संस्थान, जल निगम, पुलिस, राजस्व एवं अन्य विभागों के जो भी सरकारी दफ्तर प्रभावित हो रहे हैं, उनको जल्द से जल्द शिफ्ट कराना सुनिश्चित करें। कार्यदायी संस्था को निर्देशित किया कि जो कार्य अभी शुरू हो सकते हैं उनके लिए टेंडर प्रक्रिया पूरी करते हुए शीघ्र कार्य शुरू करें। बैठक में एडीएम हेमंत वर्मा, एसडीएम कुमकुम जोशी, डीटीडीओ वृजेन्द्र पांडे आदि मौजूद थे।